ms en ms en id id id id ms id id id en id id ms ms id id ms id ms ms ms en
Suami pukul isteri bawa padah, kini didenda RM1,000
January 22, 2021 2:30 pm
Tindakan seorang suami memukul belakang, kepala dan tangan isterinya selepas melihat perbualan wanita itu dengan lelaki lain di WhatsApp, membawa padah apabila dia didenda RM1,000 oleh Mahkamah Majistret di sini, hari ini.
Majistret M Barath menjatuhkan hukuman itu terhadap penjual ikan, V Loganathan, 44, selepas tertuduh mengaku bersalah.
Mahkamah turut memerintahkan tertuduh menjalani tambahan hukuman penjara sebulan sekiranya gagal membayar denda.
Berdasarkan kertas pertuduhan, Loganathan didakwa menggunakan kekerasan jenayah terhadap G Anita Davi, 36, di rumah mereka di Damansara Damai, di sini, jam 2 petang, pada 18 Januari lalu.
Pendakwaan terhadapnya dibuat mengikut Seksyen 352A Kanun Keseksaan yang memperuntukkan hukuman penjara maksimum enam bulan atau denda RM2,000 atau kedua-duanya.
Terdahulu, tertuduh yang tidak diwakili peguam dalam rayuannya memohon dikenakan hukuman ringan dengan alasan dia adalah penanggung utama keluarga.
“Saya ada tiga anak dan kesemuanya masih bersekolah serta isteri tidak bekerja,” katanya.
Bagaimanapun, Timbalan Pendakwa Raya Shanur Farrahin Shapri membantah rayuan itu dan memohon tertuduh dikenakan hukuman setimpal berbentuk pengajaran supaya tidak mencederakan isterinya lagi. – BH
Datuk Seri ‘putar alam’, berdepan risiko dipenjara
Tentera Israel dapat lampu hijau bunuh rakyat Palestin guna dron
Elak tragedi hitam berulang, terima sebagai ahli, bukan calon PRU, Zaharin diberitahu
Salahuddin bayangkan kemungkinan pengisytiharan ‘darurat’ selepas Parlimen dibubarkan
Blogger ikrar terus bongkar ‘kemungkaran politik’ Zahid
Hakim tidak perlu rasa gentar dalam buat keputusan, kata Tengku Maimun
Saingan ‘sengit’ jika Wan Saiful pilih bertanding di Lembah Pantai
PRU15 : Siapa rakan, lawan Pas ditetap Sabtu ini
Azmin yakin PN akan jadi kerajaan selepas PRU15
Kebenaran PAS yang berubah-ubah
© 2020 puteradaily.com. All rights reserved.